S-1269/2013

Mál þetta, sem dómtekið var fimmtudaginn 23. janúar sl., er höfðað með ákæru, útgefinni af lögreglustjóranum á höfuðborgarsvæðinu 3. desember 2013, á hendur E-kk-þgf K-kk-þgf G-kk-þgf, kennitala 000000-0000, Garðsenda 19, Reykjavík, fyrir eftirtalin fíkniefnalagabrot framin árið 2013:

1. Með því að hafa, mánudaginn 20. maí, í bílskúr að .. í Reykjavík, haft í vörslum sínum í sölu- og dreifingarskyni samtals 2.154,36 g af maríjúana og 2,48 g af hassi, sem lögreglumenn fundu við leit.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Með því að hafa, þriðjudaginn 4. júní, í bílskúr að ... í Reykjavík, haft í vörslum sínum í sölu- og dreifingarskyni 17 kannabisplöntur og eitt stykki MDMA, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 2.154,36 g af maríjúana, 2,48 g af hassi, 17 kannabisplöntum og einni töflu af MDMA, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á straumfestum, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna. Jafnframt er krafist upptöku á samtals 27 ml af anabólískum sterum, með vísan til 3. mgr. 48. gr. lyfjalaga nr. 93/1994.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði játar sök samkvæmt ákæru, en hefur gert þá athugasemd við 1. ákærulið að marijúana sem um ræðir hafi verið blautt þegar lögregla lagði hald á það og hafi gefi vigtun efnisins því ekki gefið rétta mynd af umfangi þess. Þá kvaðst ákærði við meðferð málsins fyrir dómi hafa haft hluta efnisins í vörslum sínum í sölu- og dreifingarskyni.

Að beiðni ákærða var marijúana efnið vigtað á nýjan leik. Í skýrslu lögreglu, dagsettri 8. janúar sl., kemur fram að við endurvigtun þann dag hafi efnið vegið samtals 1.716,12 g. Kemur fram að efnið hafi verið mjög þurrt og í neysluhæfu ástandi.

Ekki er ágreiningur um það í málinu að marijúana efnið hafi verið blautt þegar það var vigtað við upphaf lögreglurannsóknar og hafi því vegið þyngra en ef það hefði verið þurrt. Samkvæmt framansögðu telst sannað með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1991. Samkvæmt sakavottorði hefur hann frá árinu 2008 hlotið þrjá refsidóma og þrisvar sinnum gengist undir sektarrefsingu fyrir ýmis hegningarlagabrot, auk brota gegn umferðar- og fíkniefnalögum. Með hliðsjón af atvikum málsins og því sem að framan greinir um vigtun fíkniefna, sem lögregla lagði hald á við rannsókn málsins, þykir refsing ákærða hæfilega ákveðin fangelsi í sex mánuði. Fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 2.154,36 g af maríjúana, 2,48 g af hassi, 17 kannabisplöntur, ein tafla af MDMA, straumfestar og 27 ml af anabólískum sterum, samkvæmt lagaákvæðum sem í ákæru greinir.

Ákærði greiði þóknun skipaðs verjanda síns, A-kk-ef K-kk-ef F-kk-ef hdl., vegna vinnu á rannsóknarstigi málsins og við meðferð þess fyrir dómi, 238.450 krónur að meðtöldum virðisaukaskatti. Ákærði greiði 161.519 krónur í annan sakarkostnað.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, E-kk-nf K-kk-nf G-kk-nf, sæti fangelsi í sex mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 2.154,36 g af maríjúana, 2,48 g af hassi, 17 kannabisplöntur, 1 stk. MDMA, straumfestar og 27 ml. af anabólískum sterum.

Ákærði greiði málsvarnarþóknun skipaðs verjanda síns, A-kk-ef K-kk-ef F-kk-ef hdl., 238.450 krónur og 161.519 krónur í annan sakarkostnað.

R-kvk-nf H-kvk-nf